Урысей Федерацэм транспортымкIэ и министр Соколов М. Ю., Къэбэрдей-Балъкъэрым и Iэтащхьэ КIуэкIуэ Ю. А. сымэ тепсэлъыхьащ республикэм и гъуэгу, транспорт инфраструктурэм адэкIи зегъэужьыным пыщIа Iуэхухэм
Дыгъуасэ Москва лэжьыгъэ IуэхукIэ щызэхуэзащ Урысей Федерацэм транспортымкIэ и министр Соколов Максимрэ Къэбэрдей-Балъкъэрым и Iэтащхьэ КIуэкIуэ Юрийрэ.
Ахэр тепсэлъыхьащ республикэм и гъуэгу, транспорт инфраструктурэм адэкIи зегъэужьыным пыщIа Iуэхухэм. «Налшык» аэропортым и кхъухьлъатэ тIысыпIэр егъэфIэкIуэным, Тамбукъан гуэлым къыпэзыкIухь икIи Кавказ Ищхъэрэ федеральнэ округым и субъектитIым — Къэбэрдей-Балъкъэрымрэ Ставрополь краймрэ я щIыналъэхэм хиубыдэ автомобиль гъуэгур (М-29) федеральнэ мылъкуи хэлъу щIы-ным трагъэкIуэдэну ахъшэр къызэраутIыпщыну щIыкIэм зэщIыгъуу елэжьыну зэгурыIуащ. А псоми къадэкIуэу гу лъатащ автомобиль гъуэгухэм шынагъуэншагъэ къыщызэгъэпэщыным хэхауэ егугъун зэрыхуейр.
КъБР-м и Iэтащхьэмрэ
Правительствэмрэ я
пресс-IуэхущIапIэ.
